**Актаныш муниципаль районында 2016 елда татар халкының бөек шагыйре Габдулла Тукайның тууына 130 ел тулуга, татар халкының патриот шагыйре Муса Җәлилнең тууына 110 ел тулуга багышланган чаралар уздыру турында**

Татарстан Республикасы Министрлар Кабинетының «2014 – 2020 елларга Татарстан Республикасы дәүләт телләрен һәм Татарстан Республикасында башка телләрне саклау, өйрәнү һәм үстерү» дәүләт программасын раслау турында» 2013 ел, 25 октябрь, 794 нче карары белән (Татарстан Республикасы Министрлар Кабинетының 2014 ел, 30 май, 366 нче карары, 2015 ел, 1 апрель, 204 нче карары белән кертелгән үзгәрешләрне исәпкә алып) расланган «2014 – 2020 елларга Татарстан Республикасы дәүләт телләрен һәм Татарстан Республикасында башка телләрне саклау, өйрәнү һәм үстерү» дәүләт программасын тормышка ашыру һәм татар халкының әдәби мирасын пропагандалау, туган телгә һәм шул телдә язылган әдәбиятка мәхәббәт тәрбияләү максатыннан

к а р а р б и р ә м:

1. Актаныш муниципаль районында 2016 елда татар халкының бөек шагыйре Габдулла Тукайның тууына 130 ел тулуга, татар халкының патриот шагыйре Муса Җәлилнең тууына 110 ел тулуга багышланган чараларны үткәрергә.

2. “Мәгариф идарәсе” МКУ, мәгариф оешмаларына, мәктәпкәчә белем бирү оешмаларына, Актаныш үзәк китапханәсенә, авыл китапханә җитәкчеләренә ныклы әзерлек, югары дәрәҗәдә оешканлык белән Актаныш муниципаль районында татар халкының бөек шагыйре Габдулла Тукайның тууына 130 ел тулуга, татар халкының патриот шагыйре Муса Җәлилнең тууына 110 ел тулуга багышланган чаралар үткәрүне һәм катнашуны тәэмин итәргә.

3. Актаныш муниципаль районында 2016 елда татар халкының бөек шагыйре Габдулла Тукайның тууына 130 ел тулуга, татар халкының патриот шагыйре Муса Җәлилнең тууына 110 ел тулуга багышланган чаралар планын расларга (кушымта).

4. Карарның үтәлешен контрольдә тотуны Башкарма комитет Җитәкчесенең социаль мәсьәләләр буенча урынбасарына йөкләргә.

Башкарма комитет җитәкчесе И. Э. Фәттахов

Рәвефова Л. Ш.

31899

|  |  |
| --- | --- |
|  | Актаныш муниципаль районы  Башкарма комитет Җитәкчесенең  “\_\_\_\_” \_\_\_\_\_\_ 2016 елның  \_\_\_\_ санлы карарына кушымта |

Актаныш муниципаль районында 2016 елда татар халкының бөек шагыйре Габдулла Тукайның тууына 130 ел тулуга, татар халкының патриот шагыйре Муса Җәлилнең тууына 110 ел тулуга багышланган чаралар уздыру планы

|  |  |  |  |  |
| --- | --- | --- | --- | --- |
| № | Чаралар планы атамасы | Үткәрү вакыты | Үткәрү урыны | Җаваплы затлар\*(килешү нигезендә) |
| 1 | Габдулла Тукай иҗатына багышланган шигырь укучылар бәйгесе “Г.Тукай замандашлары” | 16 март | 1 нче санлы Актаныш урта мәктәбе | Равефова Л.Ш.  Фатхелова И.Р., татар теле һәм әдәбияты укытучылары |
| 2 | “Илһам” Бөтенроссия яшь язучылар бәйгесенә сайлап алу максатыннан, 5-11 нче класс укучылары арасында проза,  лирика, драматургия номинацияләре буенча җиңүчеләрне ачыклау һәм иҗат эшләрен бәйгегә җибәрү |  | мәктәпләр | Равефова Л.Ш.  Татар теле һәм әдәбияты укытучылары |
| 3 | Гамил Афзал исемендәге V Республикакүләм фәнни-тикшеренү конференциясен уздыру | май | Гуманитар гимназия | Равефова Л.Ш.  Хәева В.Н. |
| 4 | “Аны халык бик яшьләй үз шагыйре итеп таныды” Бөтенрәсәй күләмендә үткәрелә торган шигырь укучылар бәйгесендә катнашу | 10 март – 10 апрель | Казан шәһәре | Равефова Л.Ш.  Татар теле һәм әдәбияты укучылары |
| 5 | Габдулла Тукай әкиятләрен сәхнәләштерү | 26 апрель | Мәгариф идарәсе  2 нче санлы Актаныш урта мәктәбе | Равефова Л.Ш.  Хакимова З.З.  Татар теле,  башлангыч сыйныф укучылары |
| 6 | Татар халкының бөек шагыйре Габдулла Тукайның әсәрләре буенча “Минем яраткан мизгелем” исемле рәсем бәйгесе | 22 апрель | Мәгариф идарәсе | Равефова Л.Ш.  Хакимова З.З.  Татар теле,  башлангыч сыйныф укучылары |
| 7 | “Габдулла Тукай образы ның әдәбият, музыка һәм сәнгатьтә чагылышы” исемле иншалар бәйгесе | 15 апрель | Мәгариф идарәсе | Равефова Л.Ш.  Фатхелова И.Р. |
| 8 | “Габдулла Тукайның әкият геройлары белән очрашу”рәсем конкурсы | апрель | Балалар бакчалары | Хасанова Н.Н.  Бакча тәрбиячеләре |
| 9 | “Нәни Апуш әкият сөйли” балалар бакчаларында шигырь укучылар бәйгесе | апрель | Балалар бакчалары | Хасанова Н.Н.  Бакча тәрбиячеләре |
| 10 | 1-11 класс укучылары арасында Җәлил шигырьләрен сәнгатьле уку конкурсы |  | мәктәпләр | Татар теле һәм әдәбияты укытучылары |
| 11 | “Җәлил эзләре буйлап” дәрес-сәяхәт  (1-6 нчы сыйныфлар) |  | мәктәпләр | Татар теле һәм әдәбияты укытучылары, башлангыч класс укытучылары |
| 12 | М.Җәлил, Г.Тукай иҗаты буенча рәсем конкурсы |  | мәктәпләр | Татар теле һәм әдәбияты укытучылары, башлангыч класс укытучылары |
| 13 | М.Җәлил тормыш юлы, иҗаты буенча видеодәрес |  | мәктәпләр | Татар теле һәм әдәбияты укытучылары, китапханәче |
| 14 | М.Җәлил, Г.Тукай китапларыннан күргәзмә | март,  апрель | мәктәпләр | Мәктәп китапханәчеләре |
| 15 | “Җәлил образы әдәбиятта һәм сәнгатьтә” |  | мәктәпләр | Татар теле һәм әдәбияты укытучылары |
| 16 | Тукай сандыгы | Март, апрель | мәктәпләр | Татар теле һәм әдәбияты укытучылары |
| 17 | М.Җәлил, Габдулла Тукай  музейларына виртуаль cәяхәт |  | мәктәпләр | Татар теле һәм әдәбияты укытучылары |
| 18 | “Җырга әйләнгән исем” темасы астында әдәби кичә |  | Пучы урта мәктәбе | Муллагалиева Г.К.  Галимуллина Ф.Х.  китапханәче |
| 19 | “Йөрәкләрдә Тукай эзләре, Күңелләрдә Тукай сүзләре”  Г.Тукайның тормышы һәм иҗат юлына багышланган әдәби-музыкаль кичә | апрель | Пучы урта мәктәбе | Муллагалиева Г.К.  Галимуллина Ф.Х. |
| 20 | “Тукай әкиятләренә ияреп” кул эшләре күргәзмәсе | апрель | мәктәпләр | Татар теле һәм әдәбияты, технология укытучылары |
| 21 | “Минем һәр минутым бөтен дөнья бәһасенә тора...” әдәби- музыкаль кичә( Г. Тукайның С. Сүнчәләйгә язган хатыннан) | апрель | Татар Суксу урта мәктәбе | Китапханәче, татар теле укытучылары |
| 22 | Зирәкләр һәм тапкырлар бәйгесе “Тукай һәм туган тел” | 2 апрель | Кадет мәктәбе | Фархутдинова Л.Ф.  Латыйпова М.М. |
| 23 | Көрәшче, әдәбиятчы һәм сәнгать эшлеклесе, талантлы шагыйрь М. Җәлил тормышта нинди булган? Х.Җәлилованың “Абыем турында” китабы буенча библиографик дәрес | март | Татар Суксу урта мәктәбе | Китапханәче, 5-8 сыйныф җитәкчеләре |
| 24 | М. Җәлил һәм Г. Тукай иҗатына багышлап, һәр сыйныфта стена газеталары чыгару | апрель | Мәктәпләр | Сыйныф җитәкчеләре, татар теле укытучылары |
| 25 | “Тукай кайта безгә һәр язда театраль тамаша | апрель | Качкын төп гомуми белем бирү мәктәбе | Ли Л.Р.  Мирзаянова Р.С. |
| 26 | Муса Җәлилнең һәм Габдулла Тукайның тормыш юлына һәм иҗатына багышланган презентацияләр конкурсы | март | мәктәпләр | Татар теле һәм әдәбияты укытучылары |
| 27 | Татар теле һәм әдәбияты укытучылары семинары. Тема: “Яшь укытучылар мәктәбе” | 6 апрель | Бурсык төп гомуми белем бирү мәктәбе | Равефова Л.Ш.  Шакирова А.И. |
| 28 | Татар теле һәм әдәбиятыннан халыкара олимпиада катнашу | 19-21 апрель | Казан шәһәре | Равефова Л.Ш.  Татар теле һәм әдәбияты укытучылары |
| 29 | “Мин татарча сөйләшәм” конкурс – акциясендә катнашу | апрель | Казан шәһәре | Татар теле һәм әдәбияты укытучылары семинары |
| 30 | “Тукай,Тукай…  Кырлай урманнары  Саклый синең сабый эзеңне.  Чал Казанның кунакханәләре  Хәтерлиләр нурлы йөзеңне.” Г.Тукайның Кырлайдагы яки Казандагы музейларына экскурсия оештыру. | апрель |  | Борһанова Г.Д.  Хафизова Т.М.  Камаева Э.Р. |
| 31 | Ә.Фәйзи “Тукай ” романы буенча китап укучылар конференциясе | 9-11 сыйныфлар | 2 нче санлы Актаныш урта мәктәбе | Борһанова Г.Д.  Хафизова Т.М.  Камаева Э.Р. |
| 32 | Татар халкы милләт булып яшәгәндә, Җәлил дә яшәр ( Җәлилнең тормышы, иҗаты турында видеоязма карау) |  | 2 нче санлы Актаныш урта мәктәбе | Борһанова Г.Д.  Хафизова Т.М.  Камаева Э.Р. |
| 33 | Татар халкының бөек шагыйре Габдулла Тукайның тормыш юлы һәм иҗаты буенча . “Гасырларда калыр батырлык” (Муса Җәлилнең тормышы һәм иҗатына багышланган ) интерактив китапны күрсәтү | апрель | Богады төп гомуми белем бирү мәктәбе | Мирзаянова Л.Х. |
| 34 | Габдулла Тукайның “Кәҗә белән сарык” әсәрен сәхнәләштерү | Апрель | Аккүз төп гомуми белем бирү мәктәбе | Әхмәтова З.Н., Исламова Д.Й. |
| 35 | “Тукай    эзләре буйлап ” Зирәкләр һәм тапкырлар” бәйгесе. | Апрель  5-7 сыйныф укучылары | Байсар төп гомуми белем бирү мәктәбе | Әхтәмова Г.И. |
| 36 | “Гасырларда калыр батырлык” Герой-шагыйрь Муса Җәлилнең тормышы һәм иҗатына багышланган фильм карау |  | Качкын төп гомуми белем бирү мәктәбе | Мирзаянова Р.С.  Ли Л.Р. |
| 37 | Г.Тукайның һәм М.Җәлилнең тормыш мизгелләре (сыйныф сәгатьләре) | март | мәктәпләр | Сыйныф җитәкчеләре |
| 38 | “Каһарман шагыйрь Муса Җәлилнең сугыш чоры иҗаты” рефератлар язу |  | Әтәс төп гомуми белем бирү мәктәбе | 8-9 сыйныф укучылары  Галиева Л.И. |
| 39 | Тукай яшәгән урыннар, телдән журнал | Март,  апрель | Кадет мәктәбе | Фархутдинова Л.Ф.  Латыйпова М.М. |
| 40 | Муса Җәлил, Габдулла Тукай иҗатына багышланган кроссвордлар чишү | апрель | мәктәпләр | Татар теле һәм әдәбияты укучылары |
| 41 | “Г.Тукай каләменең көче”, иҗади конкурс |  | Теләкәй төп гомуми белем бирү мәктәбе | М.Ф.Хәбирова,  Г.Ә.Хәбиров,  Г.С.Солтанова |
| 42 | Тукай әсәрләрен уку айлыгы | 1-30  апрель | Райондагы китапханәләрдә | Үзәк китапханә |
| 43 | «Тукай турында хатирәләр». Викторина. | СМИ чарлары аша хәбәр бирелә. Нәтиҗәләр 22 апрельдә | Үзәк китапханә | Үзәк китапханә |
| 44 | “Шигъри тәлгәшләр”. Җинү паркында әдәби кичә | 25 апрель | Үзәк китапханә | Үзәк китапханә |
| 45 | Тукай шигырь бәйрәме | 26 апрель | Үзәк китапханә | Үзәк китапханә |
| 46 | «Яздан аерып булмый Тукайны». Китап күргәзмәсе | апрель | Үзәк китапханә | Үзәк китапханә |
| 47 | «Даһи Тукай». Китап күргәзмәсе | апрель | Үзәк китапханә | Үзәк китапханә |